section_heading: Samoindukcija
paragraph_text: Uzme se elektromagnet i spoje se krajevi žice preko prekidača s polovima akumulatora. Neka elektromagnet ima najmanje 300 zavoja debele žice. Kada se prekine strujni krug, pojavit će se na mjestu prekida jaka električna iskra kakvu ne bismo dobili kod običnog prekida spoja između polova akumulatora. Znači da se u ovakvom spoju s elektromagnetom pojavio mnogo veći električni napon od napona akumulatora. To pokazuje voltmetar ako se uključi između dovodnih žica. Kad električna struja teče, voltmetar pokazuje mali otklon, a kod prekida struje kazaljka voltmetra se jako otkloni na suprotnu stranu.